Komisijos sprendimas
2000 m. lapkričio 16 d.
apibrėžiantis Europos Parlamento ir Tarybos sprendimu Nr. 1254/96/EB transeuropinių energetikos tinklų sektoriuje identifikuotų bendrus interesus atitinkančių projektų specifikacijas
(pranešta dokumentu Nr. C(2000) 2683)
(Tekstas svarbus EEE)
(2000/761/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 5 d. Europos Parlamento ir Tarybos sprendimą Nr. 1254/96/EB, nustatantį transeuropinių energetikos tinklų gaires [1] su paskutiniais pakeitimais, padarytais Sprendimu Nr. 1741/1999/EB [2], ypač į jo 6 straipsnio 4 dalį,
kadangi:
(1) Sprendimu Nr. 1254/96/EB identifikuoti bendrus interesus atitinkantys projektai turėtų būti konkrečiai apibūdinti nurodant jų vietą ir, jeigu reikia, pagrindines jų charakteristikas.
(2) Komisija Sprendimu Nr. 97/548/EB [3] apibrėžė Sprendimu Nr. 1254/96/EB indentifikuotų bendrus interesus atitinkančių projektų specifikacijas.
(3) Kadangi bendrus interesus atitinkantys projektai buvo tobulinami ir Sprendimo Nr. 1254/96/EB pakeitimais buvo nustatyti nauji bendrus interesus atitinkantys projektai, dėl to tos specifikacijos turėtų būti atitinkamai pritaikytos. Todėl Sprendimą Nr. 97/548/EB tikslinga pakeisti.
(4) Šiame sprendime numatytos priemonės atitinka Sprendimo Nr. 1254/96/EB 9 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimu Nr. 1254/96/EB identifikuotų bendrus interesus atitinkančių projektų specifikacijos yra pateikiamos šio sprendimo priede.
2 straipsnis
Sprendimas Nr. 97/548/EB panaikinamas.
3 straipsnis
Šis sprendimas skirtas valstybėms narėms.
Priimta Briuselyje, 2000 m. lapkričio 16 d.